Javier Marías

Javier Marías Franco (født 20. september 1951 i Madrid i Spania, død 11. september 2022 i Madrid) var en spansk forfatter, skribent og oversetter.

Liv og virke

Bakgrunn
Marías var sønn av filosofen Julián Marías. Hans mor Dolores Franco var oversetter og redaktør av en antologi av spansk litteratur. Faren bekjente seg til den spanske republikk, og ble av den grunn forfulgt av Franco-regimet, tidvis fengslet, og ilagt yrkesforbud.

Han tilbrakte deler av oppveksten i USA hvor faren underviste ved et universitet. Han vokste opp i et hjem fylt med bøker, kunst og samtaler. Tre av brødrene hans kom også for å vie seg til kunstneriske yrker.

Forfatter, oversetter
Marías skrev sin første roman, Los dominios del lobo, i en alder av 17 år; den ble publisert i 1971, da han var 20.

Etter å ha tilbrakt tid i Paris kom hans andre roman, Travesía del horizonte (1973), en eventyrhistorie om en ekspedisjon til Antarktis. Etter å ha studert ved Universidad Complutense i Madrid, begynte Marías å oversette engelskspråklige romaner til spansk. Hans oversettelser inkluderer verker av John Updike, Thomas Hardy, Joseph Conrad, Vladimir Nabokov og Robert Louis Stevenson.

For sin oversettelse av Laurence Sternes Tristram Shandy ble han tildelt en nasjonal oversettelsespris i 1979. Mellom årene 1983 og 1985 underviste han i spansk litteratur ved Oxford University.

Ved siden av arbeidet som oversetter fortsatte Marías å skrive romaner, og med sin femte roman El hombre sentimental fra 1986, kom han frem til sin karakteristiske fortellerstil som det tok mange år å utvikle, en forseggjort reflekterende prosa preget av lange kronglete setninger.

Marías fikk sitt gjennombrudd i 1989 med romanen Todas las almas, som er inspirert av tiden han tilbragte ved Oxford University. Hans arbeid har hatt stor suksess med både lesere og kritikere, og er oversatt til mer enn førti språk.

Romantrilogien Tu rostro mañana (2002–2007), en spionroman og skildring av Spanias mørke fortid, regnes som Marías mesterverk. I tillegg til romaner og oversettelser skrev han også essays, noveller og var i mange år spaltist i El País.

Marías ble valgt inn i Det kongelige spanske akademi - Real academia española -  i 2006. Han ble ofte nevnt som en kandidat til Nobelprisen i litteratur.

Han døde i september 2022 i en alder av knapt 71 år som følge av en covid-19-relatert lungebetennelse.

Verker

Romaner 
 Los dominios del lobo (Edhasa, 1971)
 Travesía del horizonte (La Gaya Ciencia, 1973)
 El monarca del tiempo (Alfaguara, 1978)
 El siglo (Seix Barral, 1983)
 El hombre sentimental (Anagrama, 1986) 
 Todas las almas (Anagrama, 1989)
 Corazón tan blanco (Anagrama, 1992) 
 Mañana en la batalla piensa en mí (Anagrama, 1994)
 Negra espalda del tiempo (Alfaguara, 1998)
 Tu rostro mañana (Alfaguara, 2009)
 Los enamoramientos (Alfaguara, 2011)
 Así empieza lo malo (Alfaguara, 2014)
 Berta Isla (Alfaguara, 2017)
 Tomás Nevinson (Alfaguara, 2021)

Fortellinger 
 Cuentos únicos (Volumen 25 de El Ojo sin Párpado, Siruela, 1989;
 Mientras ellas duermen (Anagrama, 1990)
 Cuando fui mortal (Alfaguara, 1996)
 Mala índole (Plaza & Janés, 1998)
 Mala índole. Cuentos aceptados y aceptables (Alfaguara, 2012)

Essays 
 Vidas escritas (Siruela, 1992)
 El hombre que parecía no querer nada (Espasa-Calpe, 1996)
 Miramientos (Alfaguara, 1997)
 Faulkner y Nabokov: dos maestros (Debolsillo, 2009)
 Las huellas dispersas (Contemporánea, 2013)
 El Quijote de Wellesley: notas para un curso en 1984 (Alfaguara, 2016)
 Entre eternidades y otros escritos (2018)

Artikkelsamlinger 
 Pasiones pasadas (Anagrama, 1991)
 Literatura y fantasma (Siruela, 1993)
 Vida del fantasma (Aguilar, 1995)
 Mano de sombra (Alfaguara, 1997)
 Seré amado cuando falte (Alfaguara, 1999)
 Salvajes y sentimentales. Letras de fútbol (Aguilar, 2000)
 A veces un caballero (Alfaguara, 2001)
 Harán de mí un criminal (Alfaguara, 2003)
 El oficio de oír llover (Alfaguara, 2005)
 Donde todo ha sucedido. Al salir del cine (Galaxia Gutenberg, 2005)
 Demasiada nieve alrededor (Alfaguara, 2007)
 Aquella mitad de mi tiempo. Al mirar atrás (Galaxia Gutenberg, 2008)
 Lo que no vengo a decir (Alfaguara, 2009)
 Los villanos de la nación. Letras de política y sociedad (Libros del Lince, 2010)
 Ni se les ocurra disparar (Alfaguara, 2011)
 Lección pasada de moda. Letras de lengua (Galaxia Gutenberg, 2012)
 Tiempos ridículos (Alfaguara, 2013)
 Juro no decir nunca la verdad (Alfaguara, 2015)
 Cuando los tontos mandan (Alfaguara, 2018)
 Cuando la sociedad es el tirano (Alfaguara, 2019)
 ¿Será buena persona el cocinero? (Alfaguara, 2022)

Barnebøker 

 Ven a buscarme (Alfaguara, 2011)

Oversettelser 
 El brazo marchito y otros relatos, av Thomas Hardy (Alianza Tres, 1974)
 Tristram Shandy (originaltittel: The Life and Opinions of Tristram Shandy, Gentleman) av Laurence Sterne (Alfaguara, 1978)
 De vuelta del mar, av Robert Louis Stevenson (Hiperión, 1980)
 El espejo del mar, av Joseph Conrad (Hiperión, 1981)
 Ehrengard, av Isak Dinesen (Bruguera, 1984)
 El violinista ambulante, av Thomas Hardy (i antologien Textos paralelos I. Cuentos británicos, Turner, 1984)
 El crepúsculo celta, av William Butler Yeats (Alfaguara, 1985)
 Religio Medici, av Thomas Browne (Alfaguara, 1986)
 Autorretrato en espejo convexo, av John Ashbery (Visor, 1990)
 Un poema no escrito, av Wystan Hugh Auden (Pre-Textos, 1996)
 Notas para una ficción suprema, av Wallace Stevens (Pre-Textos, 1996)
 Si yo amaneciera otra vez, av William Faulkner (Alfaguara, 1997)
 Desde que te vi morir, av Vladimir Nabokov (Alfaguara, 1999)

Referanser

Spanske forfattere
Spanske oversettere
Personer fra Madrid
Dødsfall relatert til covid-19 i Spania
Forfattere ofre for covidpandemien